REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/176-21

7. maj 2021. godine

B e o g r a d

Z A P I S N I K

ŠESTE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 5. MAJA 2021. GODINE

 Sednica je počela u 13,05 časova.

 Sednici je predsedavao Muamer Zukorlić, predsednik Odbora.

Sednici su prisustvovali članovi Odbora: prof. dr Marko Atlagić, Miloš Banđur, Milica Dačić, Nevena Đurić, Nataša Jovanović, Bratislav Jugović, Milijana Sakić, Goran Spasojević i Samira Ćosović.

Sednici su prisustvovali zamenici članova Odbora: dr Emeše Uri (dr Emese Úri) ﴾Nandor Kiš (Nándor Kiss)﴿, Marina Raguš i Biljana Jakovljević (Milica Dačić).

Sednici nisu prisustvovali članovi Odbora: doc. dr Mihailo Jokić, Vladica Maričić, prof. dr Predrag Marković, Života Starčević i prof. dr Ljubiša Stojmirović, niti njihovi zamenici.

Sednici su prisustvovali i predstavnici Ministarstva omladine i sporta: Darko Udovičić, pomoćnik ministra, Milija Lazarević, v.d. skretara Ministarstva i Bojan Vajagić, predstavnik Antidoping agencije Republike Srbije.

 Na predlog predsednika Odbora je, jednoglasno (12 glasova - ZA), usvojen sledeći dnevni red:

D n e v n i r e d

1. **Razmatranje Predloga zakona o izmenama i dopunama Zakona o sprečavanju dopinga u sportu, u pojedinostima, koji je podnela Vlada (broj: 011-635/21 od 9. aprila 2021. godine).**

 Prva tačka dnevnog reda: **Razmatranje Predloga zakona o izmenama i dopunama Zakona o sprečavanju dopinga u sportu, u pojedinostima, koji je podnela Vlada (broj: 011-635/21 od 9. aprila 2021. godine).**

Uvodne napomene povodom ove tačke dnevnog reda izneo je Muamer Zukorlić, predsednik Odbora. Predsednik je obavestio prisutne da je na Predlog zakona o izmenama i dopunama Zakona o sprečavanju dopinga u sportu podnet samo jedan amandman. Amandman na član 11. Predloga zakona je podneo narodni poslanik Goran Spasojević. Tokom svog izlaganja, g-din Zukorlić je naveo da je stiglo Mišljenje Vlade o podnetom amandmanu i Vlada je predložila Narodnoj skupštini da prihvati ovaj amandman.

Povodom ove tačke dnevnog reda nije bilo diskusije.

 Nakon glasanja, Odbor je jednoglasno (12 glasova - ZA), odlučio da predloži Narodnoj skupštini da prihvati amandman na član 11. koji je podneo narodni poslanik Goran Spasojević.

 Izvestioc Odbora na sednici Narodne skupštine određen je Muamer Zukorlić, predsednik Odbora.

 Sednica je završena u 13,15 časova.

 SEKRETAR PREDSEDNIK

 Muamer Zukorlić